З 1 чэрвеня 2015 г. таргі па долары ЗША, еўра і расійскім рублі праводзяцца адкрытым акцыянерным таварыствам "Беларуская валютна-фондавая біржа" ў рэжыме бесперапыннага падвойнага аўкцыёну. Гэты рэжым таргоў прадугледжвае, што заяўкі на куплю і продаж валюты падаюцца банкамі ў гандлёвую сістэму на працягу ўсяго часу правядзення гандлёвай сесіі. У працэсе таргоў задавальненне заявак на куплю (продаж) замежнай валюты ажыццяўляецца па меры падачы заявак пры супадзенні заяўленых курсаў. Такім чынам у ходзе гандлёвай сесіі па адной валюце заключаецца мноства здзелак па розных курсах. Сфарміраваны па выніках таргоў сярэднеўзважаны курс па доларах ЗША, еўра і расійскіх рублях выкарыстоўваецца Нацыянальным банкам у якасці афіцыйнага курса беларускага рубля да названых валют з дня, які ідзе за днём правядзення таргоў.